Dunavecse Város Önkormányzatának Képviselő-testülete

186-17/2025.
	
JEGYZŐKÖNYV

Készült a képviselő-testület 2025. december 16-án /15,00-15,30/ megtartott üléséről




Az ülés helye: Városháza ülésterme


Jelen vannak: 
Vörös Sándor polgármester, Kochné Vadászi Borbála alpolgármester, Aranyi János Gábor, Dallos Erika, Mohácsi-Dér Gabriella, Molnár Gyula és Sándor Zsombor (7 fő)

Tanácskozási joggal jelen van:
Nagy Erzsébet jegyző, dr. Tarnai Kitti hatósági csoportvezető, Ginál Róbert gazdálkodási csoportvezető, Horváth-Gallai Eszter igazgató (Vikár Béla Művelődési Ház), Dr. Pándi Ottó intézményvezető (dr. Kolozs Gergely Kistérségi Egészségügyi Centrum), Aranyi Ágota igazgató (Vikár Béla Könyvtár), Gugyella Mariann óvodaigazgató (Százszorszép Óvoda),  Liptai-Kölesdi Ágnes bölcsődevezető (dr. Kolozs Gergely Tipegő Bölcsőde), Tóth József a PÜHV bizottság nem képviselő tagja
 
Jegyzőkönyvvezető: Marticsné Molnár Szilvia
	

Vörös Sándor polgármester úr
Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Kochné Vadászi Borbála alpolgármester és Molnár Gyula képviselő hitelesítik.


Polgármester úr megkérdezi a képviselő-testület tagjaitól, hogy ki ért egyet a napirendi pontokkal?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

188/2025. (XII. 16.) normatív
Napirend elfogadása
										H a t á r o z a t a    

1.) Jelentés a lejárt határidejű határozatok végrehajtásáról, a tett  
      intézkedésekről,  tájékoztató a két ülés közötti jelentősebb eseményekről
                       2.) Az önkormányzat 2026. évi munkatervének ismertetése és elfogadása
                       3.) Javaslat az önkormányzat tulajdonában lévő lakások és helyiségek
                             bérletéről és elidegenítéséről szóló rendelet módosítása

4.)  Javaslat a vásár és piactartás rendjéről szóló rendelet módosítására
                        5.) Nem lakás céljára szolgáló helyiségek bérleti díjai, önkormányzati
                             Intézmények terembérleti díjainak módosítása
6.) Javaslat a Helyi Esélyegyenlőségi Program felülvizsgálatára
7.) TOP Plusz-3.1.3-23-BK1-2024-00030 „Humán fejlesztések
      Dunavecse és Apostag településeken” című pályázat beérkezett
      árajánlatairól döntés
8.) Versenyképes Járások II. üteméhez árajánlatok kérése
9.)  Fogászati szakrendelés rezsiköltségének támogatása 
                     10.)  Gyermekorvosi feladatellátási szerződés hosszabbítása, I. sz. háziorvosi 
                             körzet tartós helyettesítése
                     11.)  Essősy Béláné kérelmével kapcsolatos telekhatár rendezés miatti
                             Településterv módosítás

     A napirendi pontok elfogadása után megkezdődött azok tárgyalása.


1./ Napirend:
     Jelentés a lejárt határidejű határozatok végrehajtásáról, a tett intézkedésekről, 
     tájékoztató a két ülés közötti jelentősebb eseményekről
     Előterjesztő: Vörös Sándor polgármester


Vörös Sándor polgármester úr
A lejárt idejű határozatokról a táblázatot mindenki megkapta, a két ülés közötti jelentősebb eseményekről szeretném a testületet tájékoztatni:
-A múlt ülésen beszéltünk erről a pótmunkás kérdésről, a közbeszerzési hatóságnál ezt végig kell futtatni. Erre viszont a korábbi közbeszerzést végző cégnek meghatalmazást kell adni, viszont ez mellé pénzt is kérnek. Két projektelem van, az egyik a vizesblokk a másik a könyvtár felújítása. Darabonként 520 eFt-ot kérnek, ezért tájékoztatlak benneteket, hogy ezzel kapcsolatban szerződést fogunk kötni erre a kiegészítésre a céggel. 
-Tájékoztatlak benneteket, hogy December 23-án megtörténik a régi takarékszövetkezet épületének átadása. 
- December 6-án volt Maradék településről küldöttség. A hétvégi programok nagyon jól sikerültek, a látogatást kiegészítette a művelődési ház, illetve a kézművesek által szervezett forgatag a főtéren. A gyülekezet már megtette az első lépést az együttműködésre.
- Kistérségi ülésen voltam, ahol a KESZI vezetőjének kinevezése történt meg egy évre. 
-A Rákóczi utcának a csővezetését elvileg készre jelentették. 
-Tegnap tartottunk egy civil fórumot, ahol a civil szervezetek képviselőivel megbeszéltük az előttünk álló év kihívásait. 
- Házi gyermekorvosi ellátással kapcsolatban szeretném elmondani, hogy felvettük olyan céggel a kapcsolatot, aki orvosokat kutat fel. Továbbra is próbálunk hosszú távú megoldást találni a feladat ellátására.

Polgármester úr kérte, hogy a tájékoztatót a testület fogadja el. 

A képviselő-testület tagjai polgármester úr tájékoztatását 7 igen szavazattal, ellenszavazat és határozathozatal nélkül tudomásul vették. 


2./ Napirend:
     Az önkormányzat 2026. évi munkatervének ismertetése és elfogadása
     Előterjesztő: Vörös Sándor polgármester
     Előterjesztésért felelős: Nagy Erzsébet
     Tárgyalja: Pénzügyi, Ügyrendi, Humán és Városgazdálkodási Bizottság
     Témafelelős: Molnár Gyula képviselő


Vörös Sándor polgármester úr
Felkérem a bizottság témafelelősét, hogy ismertesse a javaslatukat.

Molnár Gyula képviselő, a P.Ü.H.V. Bizottság elnöke
A bizottság megtárgyalta és az önkormányzat 2026. évi munkatervét és az előterjesztés szerint néhány dátum javítással elfogadásra javasolja. 

Vörös Sándor polgármester úr
Megkérdezem a képviselő-testület tagjaitól, hogy van-e valakinek kérdése a napirenddel kapcsolatban?

A képviselő-testület tagjai részéről kérdés nem merült fel. 

Vörös Sándor polgármester úr
Megkérdezem a képviselő-testület tagjai részéről, hogy ki ért egyet az önkormányzat 2026. évi munkatervének elfogadásával a bizottsági ülésen elhangzott dátum javításokkal?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

189/2025. (XII. 16.) normatív
Az önkormányzat 2026. évi munkaterve

										H a t á r o z a t a


1./ Dunavecse Város Önkormányzata Képviselő-testülete úgy határoz, hogy az Önkormányzat 2026. évi munkatervét a 2026. november 17.ülés 4. napirendjében valamint a 2026. december 15. ülés 2. és 3. napirendjében szereplő dátum 2027. évre történő javításával - jóváhagyja.

2./ A munkaterv jelen határozat elidegeníthetetlen részét képezi. 

3./ Ezen határozatról értesül:
- Vörös Sándor polgármester


3./ Napirend:
     Javaslat az önkormányzat tulajdonában lévő lakások és helyiségek
     bérletéről és elidegenítéséről szóló rendelet módosítása
     Előterjesztő: Vörös Sándor polgármester
     Előterjesztésért felelős: Nagy Erzsébet jegyző
     Tárgyalja: P.Ü.H.V. Bizottság
     Témafelelős: Molnár Gyula képviselő

 
Vörös Sándor polgármester úr
Felkérem a bizottság témafelelősét, hogy ismertesse a javaslatukat.

Molnár Gyula képviselő úr, a P.Ü.V. Bizottság elnöke
A bizottság megtárgyalta az önkormányzat tulajdonában lévő lakások és helyiségek bérletéről és elidegenítéséről szóló rendelet módosítást  és azt az előterjesztés szerint elfogadásra javasolja.

Vörös Sándor polgármester úr
Megkérdezem a képviselő-testület tagjaitól, hogy ki ért egyet az önkormányzat tulajdonában lévő lakások és helyiségek bérletéről és elidegenítéséről szóló rendelet tervezet elfogadásával?

A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 13/2025. (XII. 17.) az önkormányzat tulajdonában lévő lakások és helyiségek bérletéről és elidegenítéséről szóló 7/2016. (IV.27.) önkormányzati rendelet módosítását.                                                            

(A rendelet teljes terjedelmében e jkv-höz csatolva van)


4./ Napirend:
     Javaslat a vásár és piactartás rendjéről szóló rendelet módosítására
     Előterjesztő: Vörös Sándor polgármester
     Előterjesztésért felelős: Nagy Erzsébet jegyző
     Tárgyalja: P.Ü.H.V. Bizottság
     Témafelelős: Molnár Gyula képviselő



Vörös Sándor polgármester úr
Felkérem a bizottság témafelelősét, hogy ismertesse a javaslatukat.

Molnár Gyula képviselő, a P.Ü.H.V. Bizottság elnöke
A bizottság megtárgyalta a vásár és piactartás rendjéről szóló rendelet módosítását és azt az előterjesztés szerint elfogadásra javasolja.

Vörös Sándor polgármester 
Megkérdezem a képviselő-testület tagjaitól, hogy van-e valakinek kérdése a napirendhez?

A képviselő-testület tagjai részéről kérdés nem merült fel. 

Vörös Sándor polgármester úr
Megkérdezem a képviselő-testület tagjaitól, hogy ki ért egyet a vásár és piactartás rendjéről szóló rendelet módosítással?

A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 14/2025. (XII. 17.) a vásár és piactartás rendjéről szóló 10/2020. (VI.25.) önkormányzati rendelet módosítását.                                                            

(A rendelet teljes terjedelmében e jkv-höz csatolva van)


5./ Napirend:
      Nem lakás céljára szolgáló helyiségek bérleti díjai, önkormányzati
      intézmények terembérleti díjainak módosítása
      Előterjesztő: Vörös Sándor polgármester
      Előterjesztésért felelős: Horváth-Gallai Eszter
      Tárgyalja: P.Ü.H.V. Bizottság
      Témafelelős: Sándor Zsombor képviselő


Vörös Sándor polgármester úr
Felkérem a bizottság témafelelősét, hogy ismertesse a javaslatukat.

Molnár Gyula képviselő, a P.Ü.H.V. Bizottság elnöke
Mindenki megkapta a nem lakás céljára szolgáló helyiségek bérleti díjai, önkormányzati intézmények terembérleti díjairól szóló határozati javaslatot. Ebben a díjak 10 %-kal lettek módosítva, ahogy a koncepció is tartalmazza. A bizottság javasolja a határozati javaslat elfogadását.

Vörös Sándor polgármester úr
Megkérdezem a képviselő-testület tagjaitól, hogy kiért egyet a nem lakás céljára szolgáló helyiségek bérleti díjai, önkormányzati intézmények terembérleti díjai határozati javaslattal?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

190/2025. (XII.16.)
Nem lakás céljára szolgáló helyiségek
bérleti díjai, önkormányzati intézmények
terembérleti díjai
		
									        H a t á r o z a t a								
1./ Dunavecse Város Önkormányzata Képviselő-testülete (továbbiakban képviselő-testület) megtárgyalta Vörös Sándor polgármester „Nem lakás céljára szolgáló helyiségek bérleti díjai, önkormányzati intézmények terembérleti díjai felülvizsgálata” című előterjesztést és az alábbi határozatot hozza.

2./ A Képviselő-testület az önkormányzat tulajdonában álló nem lakás céljára szolgáló helyiségek, valamint az önkormányzati intézmények terembérleti díjait 2026. február 1-jétől az alábbiak szerint állapítja meg:

garázs							       3.500 Ft/hó + ÁFA
üzlet és egyéb helyiségbérlet			                 17.600 Ft/m²/év
Polgármesteri Hivatal	 (új szárny, iroda)		       2.500 Ft/m2/Hó
Sportcsarnok, sport céllal (nagyterem)                             5.500 Ft/óra
Sportcsarnok, galéria                                                        2.000 Ft/óra
Könyvtár termei                                                                  350 Ft/óra

Művelődési Ház termei:
	Terem
	Alapt. m2

	Lakodalom, családi rendezvény
	Vállalkozók,
vállalatok

	Nagyterem
	159,3
	2500 Ft/óra
	6000 Ft/óra

	Színpad
	60 (74)
	 880 Ft/óra
	2200 Ft/óra

	Előadóterem
	72.2
	 1200 Ft/óra
	2800 Ft/óra

	Vikár terem
	49.6
	 800 Ft/óra
	2000 Ft/óra

	Előtér
	76.1
	 1300 Ft/óra
	2900 Ft/óra

	Folyosó
	77
	 1100 Ft/óra
	2640 Ft/óra

	Öltöző
	21
	 385 Ft/óra
	770 Ft/óra

	Büfé
	15.3
	 250 Ft/óra
	750 Ft/óra



- Művelődési Ház egész épületére lakodalom, csal. rend.:824 m2	7.200 Ft/óra,
- A Művelődési Ház egésze épülete családi rendezvények esetén maximum: 110.000,- forint/alkalom
- Művelődési Ház egész épületére üzleti, vállalati: 824 m2			  24.000 Ft/óra,

3./ A Képviselő-testület továbbá úgy határoz, hogy 2026. február 1. napjától a művelődési ház „régi” székeit 220 forint/db/alkalom bérleti díjért és a „régi” asztalait 440 forint/db/alkalom bérleti díjért kiadja.  
				
4./ Ezen határozatról értesül:
- Vörös Sándor polgármester
- Ginál Róbert gazdálkodási csoportvezető
- Horváth-Gallai Eszter igazgató
- Aranyi Ágota igazgató


Vörös Sándor polgármester úr
Tájékoztatni szeretnélek benneteket, hogy a Fő út 40. sz. alatti üres üzlethelyiség bérletére a pályázati felhívást meg fogjuk tenni. Sajnos több, mint kettő éve nincs az üzlethelyiségben áram, szolgáltatói ügyintézés nagyon lassú, több ízben személyesen is próbáltuk elintézni, de még nem sikerült. A szomszéd üzlethelyiség bérlőjét így is érdekli, ezért szeretném, ha kiírásra kerülne a felhívás. 


6./ Napirend:
     Javaslat a Helyi Esélyegyenlőségi Program felülvizsgálatára
     Előterjesztő: Vörös Sándor polgármester
     Előterjesztésért felelős: Horváth-Gallai Eszter
     Tárgyalja: P.Ü.H.V. Bizottság
     Témafelelős: Sándor Zsombor képviselő


Vörös Sándor polgármester úr
Felkérem a bizottság témafelelősét, hogy ismertesse a javaslatukat.



Sándor Zsombor képviselő, a P.Ü.H.V. Bizottság elnökhelyettese
A bizottság megtárgyalta a HEP felülvizsgálatát és azt elfogadásra javasolja a képviselő-testület számára.

Vörös Sándor polgármester úr
Megkérdezem a képviselő-testület tagjaitól, hogy ki ért egyet a Helyi Esélyegyenlőségi Program felülvizsgálatával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

191/2025. (XII.16.) normatív
Helyi Esélyegyenlőségi Program 
Felülvizsgálata
										
									     H a t á r o z a t a


1./ Dunavecse Város Önkormányzata Képviselő-testülete úgy határoz, hogy az Önkormányzat 2023-2028. érvényben lévő Esélyegyenlőségi Programját – felülvizsgálást követően – elfogadja.

2./ Az Önkormányzat Esélyegyenlőségi Programja e határozat elidegeníthetetlen részét képezi.

3./ Ezen határozatról értesül:
- Vörös Sándor polgármester
- Nagy Erzsébet jegyző
- Horváth-Gallai Eszter intézményvezető


7./ Napirend:
      TOP Plusz-3.1.3-23-BK1-2024-00030 „Humán fejlesztések
       Dunavecse és Apostag településeken” című pályázat beérkezett
       árajánlatairól döntés
       Előterjesztő: Vörös Sándor polgármester
       Előterjesztésért felelős: Ginál Róbert gazdálkodási csop.vezető
      Tárgyalja: P.Ü.H.V. Bizottság
      Témafelelős: Molnár Gyula képviselő


Vörös Sándor polgármester úr
Felkérem a bizottság témafelelősét, hogy ismertesse a javaslatukat.

Molnár Gyula képviselő, a P.Ü.H.V. Bizottság elnöke
A pályázat során egészségfejlesztési és egészségügyi prevenciós program szervezésére jogosult az önkormányzat. A rendezvények megszervezésére ajánlatkérés került megküldésre 4 rendezvényszervező cég felé. Az ajánlattételi határidőre mind a négy rendezvényszervező érvényes ajánlatot küldött két témában: óvodások részére játékos készségfejlesztő foglalkozás 8 alkalommal, melyre a ráfordítható összeg 3,2 millió forint. Egészségfejlesztési és egészségügyi prevenciós program 8 alkalommal, 7 millió forint összegben. . A beérkezett ajánlatok közül az óvodai készségfejlesztő foglakozásra a Pier System Kft. adta a legkedvezőbb ajánlatot bruttó, 3.195.320 Ft összegben. Az egészségfejlesztési és egészségügyi prevenciós programra a legkedvezőbb ajánlatot a Pier System Kft. adta 6.999.984 Ft összegben. 

Vörös Sándor polgármester úr
Megkérdezem a képviselő-testület tagjaitól, hogy ki ért egyet azzal, hogy a Pier System Kft. óvodai készségfejlesztő foglalkozásra adott ajánlatát fogadjuk el 3.195.320 Ft összegben?

A bizottság tagjai 7 igen szavazattal, ellenszavazat nélkül az alábbi határozatot hozták:

192/2025. (XII. 16.)
Óvodai készségfejlesztő foglalkozás
[bookmark: _GoBack](TOP_PLUSZ-3.1.3-23-BK1-2024-00030)
								H a t á r o z a t a
										
1./ Dunavecse Város Önkormányzata Képviselő-testülete úgy határoz, hogy „Humán fejlesztések Dunavecse és Apostag településeken” című TOP_PLUSZ-3.1.3-23-BK1-2024-00030 azonosító számú pályázat keretében – Óvodások részére játékos készségfejlesztő foglalkozásra - beérkezett ajánlatot tevők közül a Pier System Kft. ajánlatát  fogadja el bruttó 3.195.320 Ft összegben.

2./ A képviselő-testület felkéri 
- Vörös Sándor polgármester urat a további teendők ellátására.
- Ginál Róbert gazdálkodási csoportvezetőt, hogy az 1. pontban szereplő összeget az önkormányzat költségvetésébe tervezze be. 

3./ Ezen határozatról értesül:
- Vörös Sándor polgármester úr
- Ginál Róbert gazdálkodási csoportvezető
- Pier System Kft.


Vörös Sándor polgármester úr
Megkérdezem a képviselő-testület tagjaitól, hogy ki ért egyet azzal, hogy a Pier System Kft. egészségfejlesztési és egészségügyi prevenciós programra adott ajánlatát fogadjuk el 6.999.984 Ft összegben?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

193/2025. (XII. 16.)
Egészségfejlesztési és egészségügyi
prevenciós program
(TOP_PLUSZ-3.1.3-23-BK1-2024-00030
Egészségfejlesztési és egészségügyi prevenciós 
program)
										H a t á r o z a t a
																				
1./ Dunavecse Város Önkormányzata Képviselő-testülete úgy határoz, hogy „Humán fejlesztések Dunavecse és Apostag településeken” című TOP_PLUSZ-3.1.3-23-BK1-2024-00030 azonosító számú pályázat keretében egészségfejlesztési egészségügyi prevenciós program szervezési feladatokra – Egészségfejlesztési és egészségügyi prevenciós program  szervezésére - beérkezett ajánlatot tevők közül a Pier System Kft. ajánlatát fogadja el bruttó 6.999.984 Ft összegben.

2./ A képviselő-testület felkéri 
- Vörös Sándor polgármester urat a további teendők ellátására.
- Ginál Róbert gazdálkodási csoportvezetőt, hogy az 1. pontban szereplő összeget az önkormányzat költségvetésébe tervezze be. 

3./ Ezen határozatról értesül:
- Vörös Sándor polgármester úr
- Ginál Róbert gazdálkodási csoportvezető
- Pier System Kft.


8./ Napirend:
      Versenyképes Járások II. üteméhez árajánlatok kérése
      Előterjesztő: Vörös Sándor polgármester
      Előterjesztésért felelős: Ginál Róbert gazdálkodási csop.vezető
      Tárgyalja: P.Ü.H.V. Bizottság
      Témafelelős: Molnár Gyula képviselő



Vörös Sándor polgármester úr
Felkérem a bizottság témafelelősét, hogy ismertesse a javaslatukat.

Molnár Gyula képviselő, a P.Ü.H.V. Bizottság elnöke
A Versenyképes Járások Program 2. ütemében a fogászati kezelőegység, a Fő út 24. sz. alatti társasház tetőszerkezetének cseréje, továbbá három utca felújítása vonatkozásában a közbeszerzési eljárás lebonyolítására kiválasztásra kerülő vállalkozást megbízzuk, hogy minimum három vállalkozás részére kerüljön kiküldésre az anyag. A tető felújítási munkát egy eljárás keretében szeretnénk versenyeztetni az előterjesztés szerint. Három lehetséges vállalkozó feltüntetésre került az ajánlat kiküldéséhez. Tavasszal egy fogászati kezelőegység beszerzése megtörtént, viszont szükséges a fogászati ellátás zavartalan működése érdekében még egy kezelőegység beszerzése. A VJP 2. ütemének keretében megpályáztuk az eszköz beszerzését. A versenyeztetés indításához szükséges legalább három fogászati kezelőegység forgalmazásában, értékesítésében jártas lehetséges ajánlattevő kiválasztása, akik részére megküldésre kerül az ajánlati felhívás. Az előterjesztés tartalmazza a javasolt vállalkozásokat. 
A bizottság javasolja, hogy a vállalkozások részére kerüljön kiküldésre az ajánlatkérő.

Vörös Sándor polgármester úr
Megkérdezem a képviselő-testület tagjaitól, hogy ki ért egyet azzal, hogy az előterjesztésben szereplő árajánlat – tetőfelújítás - kiküldésre kerüljön a megjelölt három vállalkozás részére?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

194/2025. (XII. 16.)
Fő út 24. társasház tetőszerkezetének
felújítása (Versenyképes Járások Program 2.)

										H a t á r o z a t a

1./ Dunavecse Város Önkormányzata Képviselő-testülete úgy határoz, hogy a Versenyképes Járások 2. ütemében szereplő Dunavecse, Fő út 24. sz. alatti társasház tetőfelújításához árajánlatokat kíván bekérni az előterjesztésben szereplő árajánlatkérő alapján. A beszerzési eljárás feltételes, végső eredmény, szerződés csak a fent említett program pozitív támogatói döntés követően kerül sor.

2./ A Képviselő-testület felkéri
- Ginál Róbert gazdálkodási csoportvezetőt, hogy Valaczka Csaba, Béres Ferenc és Malek Dániel egyéni vállalkozók részére kerüljön kiküldésre az árajánlat.
Határidő: azonnal
Felelős: Ginál Róbert gazdálkodási csoportvezető

- Vörös Sándor polgármestert, hogy a beérkezett ajánlatokat a 2026. január 27-i ülésre terjessze be.

3./ Ezen határozatról értesül:
- Vörös Sándor polgármester
- Ginál Róbert gazdálkodási csoportvezető


Vörös Sándor polgármester úr
Megkérdezem a képviselő-testület tagjaitól, hogy ki ért egyet azzal, hogy az előterjesztésben szereplő árajánlat – fogászati kezelőegység - kiküldésre kerüljön a megjelölt három vállalkozás részére?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

195/2025. (XII. 16.)
Fogászati kezelőegység
beszerzése
(Versenyképes Járások Program 2.)

										H a t á r o z a t a

1./ Dunavecse Város Önkormányzata Képviselő-testülete úgy határoz, hogy a Versenyképes Járások 2. ütemében szereplő fogászati kezelőegység beszerzésére árajánlatokat kíván bekérni az előterjesztésben szereplő árajánlatkérő alapján. A beszerzési eljárás feltételes, végső eredmény, szerződés csak a fent említett program pozitív támogatói döntés követően kerül sor.

2./ A Képviselő-testület felkéri
- Ginál Róbert gazdálkodási csoportvezetőt, hogy Dankó István, Zamina Dent Kft., Milniad Hungary Kft. vállalkozások részére kerüljön kiküldésre az árajánlat.
Határidő: azonnal
Felelős: Ginál Róbert gazdálkodási csoportvezető

- Vörös Sándor polgármestert, hogy a beérkezett ajánlatokat a 2026. január 27-i ülésre terjessze be.

3./ Ezen határozatról értesül:
- Vörös Sándor polgármester
- Ginál Róbert gazdálkodási csoportvezető


Vörös Sándor polgármester úr
Megkérdezem a képviselő-testület tagjaitól, hogy ki ért egyet azzal, hogy az utca felújításával kapcsolatban a közbeszerzési eljárás lebonyolítására kiválasztásra kerülő vállalkozást bízzuk meg, hogy a dokumentációt minimum 3 vállalkozás részére küldje ki?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

196/2025. (XII. 16.)
Utcák felújítása
(Versenyképes Járások Program 2.)
										H a t á r o z a t a

1./ Dunavecse Város Önkormányzata Képviselő-testülete úgy határoz, a Versenyképes Járások Program 2.-ben szereplő utcarészek felújítása (Dagály utca (600,650, 687 hrsz.) Alkony utca (668 hrsz) és Bethlen G. utca (638 hrsz) vonatkozásában a közbeszerzési eljárás lebonyolítására kiválasztásra kerülő vállalkozást megbízza, hogy küldje ki a közbeszerzési dokumentációt minimum az alábbi vállalkozások részére: Soltút Kft., Orosházi-Soós Kft., Alap-Ép Kft., Zafír Kft.

2./ A képviselő-testület felkéri 
- a Polgármester urat a további teendők ellátására.
- Vörös Sándor polgármester urat, hogy a beérkezett ajánlatokat a következő testületi ülésre terjessze be.
Határidő: azonnal
Felelős: Vörös Sándor polgármester

3./ Ezen határozatról értesül:
- Vörös Sándor polgármester
- Ginál Róbert gazdálkodási csoportvezető


Vörös Sándor polgármester úr
Nem került bele az anyagba, de a koncepcióban benne volt, hogy játszóteret alakítunk ki a szakrendelő mellett. Erre is jöttek be árajánlatok, erre is hivatalosan árajánlatot kell kérnünk. A januári ülésre fogjuk hozni.


9./ Napirend:
      Fogászati szakrendelés rezsiköltségének támogatása 
      Előterjesztő: Vörös Sándor polgármester
      Előterjesztésért felelős: Zavaczki Renáta ügyvezető
      Tárgyalja: P.Ü.H.V. Bizottság
      Témafelelős: Molnár Gyula képviselő
 

Vörös Sándor polgármester úr
Felkérem a bizottság témafelelősét, hogy ismertesse a javaslatukat.

Molnár Gyula képviselő, a P.Ü.H.V. Bizottság elnöke
A RenDoDentál Kft. ügyvezető kérelemmel fordult az Önkormányzathoz, miszerint a fogászati körzet havi rezsi számlája 117.479 Ft, mely nagyságát magasnak érzi az országos átlaghoz képest. Más településeken 30-40 ezer forint között mozog, illetve van ahol az önkormányzat teljes mértékben átvállalja. A szakrendelőtől írásban kért kimutatást a fogyasztásról. Az ügyvezető kéri, hogy a rezsiköltséget 50 % vállalja át az önkormányzat. A bizottság javasolja a
a rezsiköltség 20 %-nak az átvállalását.

Vörös Sándor polgármester úr
Azzal a megkötéssel, hogy amennyiben második fogászati szék beüzemelésre kerül, a magánrendelés bérleti díja felülvizsgálatra kerüljön. Megkérdezem a képviselő-testület tagjaitól, hogy ki ért egyet a bizottság javaslatával és a kiegészítéssel?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

197/2025. (XII. 16.)
Fogászati szakrendelés rezsiköltségének támogatása

									H a t á r o z a t a

1./ Dunavecse Város Önkormányzata Képviselő-testülete megtárgyalta a RenDoDentál Kft. „fogászati szakrendelés rezsiköltségének támogatása” –ról szóló beadványát és úgy határoz, hogy a rezsiköltség 20 %-át, azaz 23.496 Ft-ot átvállalja 2026. január 1. napjától.

2./ A képviselő-testület továbbá úgy határoz, hogy amennyiben a 2. fogászati kezelőegység beüzemelése megtörténik, úgy a magánrendelés bérleti díja felülvizsgálatra kerüljön.

3./ Ezen határozatról értestül:
- RenDoDentál Kft. 
- Vörös Sándor polgármester
- Ginál Róbert gazdálkodási csoportvezető


10./ Napirend:
       Gyermekorvosi feladatellátási szerződés hosszabbítása, I. sz. háziorvosi körzet tartós 
       helyettesítése
       Előterjesztő: Vörös Sándor polgármester
       Előterjesztésért felelős: Nagy Erzsébet jegyző
       Tárgyalja: P.Ü.H.V. Bizottság
       Témafelelős: Sándor Zsombor képviselő



Vörös Sándor polgármester úr
Felkérem a bizottság témafelelősét, hogy ismertesse a javaslatukat.

Sándor Zsombor képviselő, a P.Ü.H.V. Bizottság elnökhelyettese
Balázs doktornő nyár folyamán írásban jelezte, hogy feladatellátási szerződését felmondja. Sajnos nem sikerült helyettest találni, ezért a doktornő kettő hónappal hosszabbította a felmondási idejét. Javaslom a határozati javaslat elfogadását.

Vörös Sándor polgármester úr
Megkérdezem a képviselő-testület tagjaitól, hogy ki ért egyet a határozati javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

198/2025. (XII. 16.)
Gyermekorvosi feladatellátási
szerződés hosszabbítása

										H a t á r o z a t a


1./ Dunavecse Város Önkormányzata Képviselő-testülete úgy határoz, hogy Dr. Balázs Gizella házi gyermekorvosi körzetre kötött feladatellátási szerződésének felmondási idejének 2 hónappal történő - 2026. február 28. -  meghosszabbításához hozzájárul.

2./ A képviselő-testület hozzájárul a 2 hónapra szóló feladatellátási szerződés megkötéséhez.

3./ A képviselő-testület felkéri Vörös Sándor polgármester urat a további teendők ellátásra.
Határidő: azonnal
Felelős: Vörös Sándor polgármester

4./ Ezen határozatról értesül:
- dr. Balázs Gizella házi gyermekorvos
- Vörös Sándor polgármester
- Nagy Erzsébet jegyző

Vörös Sándor polgármester úr
Megkérdezem a képviselő-testület tagjaitól, hogy ki ért egyet az I. számú felnőtt háziorvosi körzet tartós helyettesítésével?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

199/2025. (XII. 16.)
I.számú háziorvosi körzet 
tartós helyettesítése

										H a t á r o z a t a


1./ Dunavecse Város Önkormányzata Képviselő-testülete úgy határoz, hogy az I. számú felnőtt háziorvosi körzet ellátását tartós helyettesítéssel kívánja megszervezni. Tartós helyettesítésre 2026. január 1-jétől megbízza dr. Harmos István György és dr. Hornyák Edit orvosokat. 

2./ A képviselő-testület az előterjesztésben szereplő megbízási szerződéseket jóváhagyja.

3./ A képviselő-testület felkéri Vörös Sándor polgármester urat a további teendők ellátásra.
Határidő: azonnal
Felelős: Vörös Sándor polgármester

3./ Ezen határozatról értesül:
- dr. Harmos István György
- dr. Hornyák Edit
- Vörös Sándor polgármester
- Nagy Erzsébet jegyző


11./ Napirend:
        Essősy Béláné kérelmével kapcsolatos telekhatár rendezés miatti
        Településterv módosítás
        Előterjesztő: Vörös Sándor polgármester
        Előterjesztésért felelős: Nagy Erzsébet jegyző
        Tárgyalja: P.Ü.H.V. Bizottság
        Témafelelős: Aranyi János Gábor képviselő


Vörös Sándor polgármester úr
Felkérem a bizottság témafelelősét, hogy ismertesse a javaslatukat.

Aranyi János Gábor képviselő, a P.Ü.H.V. Bizottság elnökhelyettese
Essősy Béláné kérelemmel fordult az Önkormányzathoz, hogy a Fő út 79. sz. alatt található épület egy része a közterületre nyúlik ki. Ezért kezdeményezte a közterület érintett részének a megvásárlását. A közterület nem forgalomképes, ezért az érintett területet ki kell venni a közterületből, amely az új Településterv Helyi Építési Szabályzatával lehetséges. Javaslom a képviselő-testületnek, hogy a kérelmet fogadjuk be és az új Településterv tervezési programjába emeljük be és kérjük fel a tervezőt, hogy a kérelmében foglaltaknak megfelelően tegyen javaslatot a közterületet érintő szabályozási vonal elfogadására. Egyúttal vizsgálja meg, hogy a szomszédos ingatlanok meglévő kerítésének vonalában lehetséges-e a közterület visszaszabályozása. A bizottság javasolja a határozati javaslat elfogadását.

Vörös Sándor polgármester úr
Megkérdezem a képviselő-testület tagjaitól, hogy ki ért egyet a határozati javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

200/2025. (XII. 16.)
Essősy Béláné kérelmével kapcsolatos 
telekhatár rendezés miatti Településterv módosítás

									H a t á r o z a t a

1./ Dunavecse Város Önkormányzata Képviselő-testülete úgy rendelkezik, hogy a Dunavecse, Fő út 79. sz. alatti épület közterületet érintő része miatt az új Településtervben a kialakult állapotnak megfelelően az érintett terület közterületből történő kivonása és építési övezetbe sorolása szükséges. 

2./ A képviselő-testület felkéri a tervezőt, hogy a kérelemben foglaltaknak figyelembevételével tegyen javaslatot a közterületet érintő szabályozási vonal elfogadására. Egyúttal vizsgálja meg, hogy a szomszédos ingatlanok meglévő kerítésének vonalában lehetséges-e a közterület visszaszabályozása.
3./ A képviselő-testület továbbá úgy határoz, hogy a szomszédos ingatlanok hasonló irányú kérelmét a fenti hrsz-ú ingatlannal együtt kívánja kezelni.

4./ Ezen határozatról értesül:
- Vörös Sándor polgármester
- Farkas László tervező
- Rumi Imre főépítész
- Essősy Béláné Dunavecse, Csizmadia u. 27.


Polgármester úr tájékoztatja a képviselő-testületet és a jelenlévőket, hogy a következő, testületi ülés 2026. január 27-én lesz. 


A képviselő-testületi ülésen több napirend nem volt, ezért Polgármester úr megköszönte a képviselők munkáját, majd az ülést 1530 perckor bezárta.


Kmft.

	Vörös Sándor 							Nagy Erzsébet
            polgármester					                               jegyző


			Hitelesítem:  ………………………….

				          ………………………….

